Alle medlemmerne af The Antonelli Orchestra får musikplanen cirka to uger, før de skal spille live. Dermed kan de forberede sig på de enkelte numre derhjemme, inden orkesteret mødes for at samspille det hele.
Til de første programmer i sæsonen mødes bandet typisk om torsdagen, fordi der er flere numre at komme igennem. Men ellers sker det som regel på selve sendedagen.
Her mødes The Antonelli Orchestra typisk klokken 9 for at øve alle numrene igennem og blive klar til at spille live fredag aften.
I løbet af dagen er der danseprøver, hvor alle danseparrene for første gang prøver at danse på gulvet til livemusikken.